Itziar Alkorta Idiakez

Itziar Alkorta Idiakez (Donostia, Gipuzkoa, 1967ko irailaren 1a) bioteknologian eta giza ugalketako teknologia berrietan aditua den legelaria da, baita Euskal Herriko Unibertsitateko irakasle eta ikertzailea ere. Zuzenbide Fakultatean lan egiten du Donostian. UPV/EHUko Berrikuntza eta Kalitate Errektoreordea izan zen (2009–2012), Eusko Jaurlaritzako Unibertsitate eta Ikerketako sailburuordea (2013-2015), eta UPV/EHUko Udako Ikastaroen zuzendaria da 2019tik.

 Ikertzaile 
2001ean defenditu zuen doktore-tesian giza ugaltzeko teknologia berrien lege-alderdiak aztertu zituen Gil Rodriguez doktorearen zuzendaritzapean. Jarraian egonaldiak egin zituen Hastings Center for Bioethics zentroan (New York) eta Pennsylvaniako Unibertsitateko Center for Bioethics ikertegian (Filadelfia). Europako Parlamentuari bioteknologien arauketaren inguruan egin zitzaizkion gomendioak idatzi zituen taldean parte hartu zuen. 2016/2017 ikasturtean Bordeleko Unibertsitatean ikermugikortasun-egonaldi bat egin zuen, eta geroago Sidney-ko Unibertsitatean ponente aritu izan zen 2018an Biocommodity-ei buruzko kongresu batean. Bioetikaren gaineko eztabaida sozialetan ohiko parte–hartzaile aktiboa izaten da Euskal Herrian eta estatu mailako medioetan. Haurdunaldi subrogatuaren gairi ekarpen handia egin dio eta euskal feministentzat erreferentea da gai honetan.

 Irakasle 
UPV/EHUko Berrikuntza eta Kalitate Errektoreorde izan zenean IKD Ikaskuntza eredua jarri zuen martxan. Halaber, Zokoako Mugarteko Campusaren Ocean I3 programa zuzentzen du, UPV/EHU eta Bordeleko Unibertsitateen arteko formazioa eta ikerketa koordinatu nahi dituena.

 Hainbat elkartetako dinamizatzaile 
alt=|thumb|392x392px|Eleria aldizkariaz (Euskaldunon Egunkaria, 1997-04-05)
Eusko Ikaskuntzako Idazkaritzatik Eleria aldizkari juridikoa abian jarri zuen, eta erredakzio-kontseiluko kidea da. Politika publikoen kudeaketan ere aditua izanik hainbat ikerketa-programa instituzional ebaluatu ditu.

Jakiunde Euskal Herriko Zientzia, Arte eta Letren Akademiaren idazkaria da.

 Lanak 
Unibertsitate mailako euskarazko produkzioaren Inguma datu-basean Alkortaren 36 ekarpen jasotzen ditu. Bi liburu idatzi ditu euskaraz:

 Euskal zuzenbide zibilaren oinarriak. (2007) Mikel Karrerarekin. UPV/EHU arg
 Zuzenbide zibileko ikasgaiak. Pertsona. 2003, UPV/EHU arg

Zuzenbidezko bi liburu klasiko itzuli ditu:

 Munduko zuzenbideen testu-bilduma. 2008. Jon Alonso Fourcade, eta Haritz Monreal Zarraonaindiarekin. KLASIKOAK (Pentsamendu unibertsala)
 Familia zuzenbidea. I bol. 1996. Juan M. Etxeberria, Santiago Goñi Zabala, Mikel Karrera Egialderekin. UPV/EHU arg

Baita 14 artikulu ere, beti zuzenbideaz, baina bakoitzean beste arlo bat ere aztertuz: Informatika, ekonomia, bioteknologia, euskara...

 Erreferentziak 

 Kanpo estekak 

 Euskal Zuzenbide Zibila liburua
 Zuzenbide zibileko ikasgaiak. Pertsona liburua
 Itziar Alkorta Idiaquez - Irekia: Eusko Jaurlaritza
 Itziar Alkorta Idiakez Linkedin sare profesonala
 Itziar Alkorta Idiakez Jakiunde
 Itziar Alkorta Idiakez 9 argitalpen, UPV/EHU Addi

Kategoria:Emakume abokatuak
Kategoria:Gipuzkoako abokatuak
Kategoria:Donostiarrak
Kategoria:Euskal Herriko Unibertsitateko irakasleak
Kategoria:Euskal Herriko Unibertsitateko ikasleak
Kategoria:Eusko Ikaskuntzako kideak
Kategoria:Jakiundeko kideak
Kategoria:Udako Euskal Unibertsitatea
Kategoria:Euskal Herriko itzultzaileak